19. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 1173 της 11/16 Οκτ. 1980 (ΦΕΚ  Β΄ 1071) Περί καθορισμού στοιχείων Βιβλίου Δρομολογίων φορτηγών αυτοκινήτων Α΄, Β΄ και Γ΄ κατηγορίας. Έχοντες υπ’ όψει: 1.Τας διατάξεις του άρθρ. 4 του Β.Δ/τος της 28/12/4/1938 «περί κανονισμού ωρών εργασίας του προσωπικού φορτηγών αυτοκινήτων». 2.Την από 26.9.80 γνωμοδότησιν του Τμήματος Κανονισμών του Ανωτάτου Συμβουλίου Εργασίας, αποφασίζομεν: 1.Το Βιβλίον Δρομολογίων των εν άρθρ. 1 του Β.Δ/τος της 28/1-4/2/1938 «περί Κανονισμού Εργασίας του προσωπικού φορτηγών αυτοκινήτων», οριζομένων Α΄, Β΄ και Γ΄ κατηγοριών φορτηγών αυτοκινήτων, περιλαμβάνει τα κάτωθι στοιχεία: α)Εις την επικεφαλίδα την ένδειξιν «ΗΜΕΡΗΣΙΟΝ ΒΙΒΛΙΟΝ ΔΡΟΜΟΛΟΓΙΩΝ». β)Κάτωθεν της ανωτέρω ενδείξεως τον αριθμόν κυκλοφορίας του αυτοκινήτου, την ημερομηνίαν χρησιμοποιήσεως του Ημερησίου Βιβλίου Δρομολογίων, την επωνυμίαν και την έδραν της επιχειρήσεως ή το ονοματεπώνυμον και την διεύθυνσιν του ιδιοκτήτου. γ)Εις το άνω αριστερόν μέρος θα αναγράφεται το ονοματεπώνυμον του οδηγού, ο αριθμός του διπλώματός του και το ονοματεπώνυμον του βοηθού. δ)Εις οριζοντίους στήλας θα συμπληρούνται: αα)Αι ώραι ενάρξεως και λήξεως της εργασίας. ββ)Η αφετηρία ή ο σταθμός διανυκτερεύσεως. γγ)Το είδος του φορτίου. δδ)Η ώρα εκκινήσεως. εε)Ο τόπος προορισμού. στστ)Η ώρα αφίξεως. ζζ)Η χρονική διάρκεια τυχόν βλάβης. ηη)Ο χρόνος αναμονής (πιάτσα). θθ)Η συνολική ημερησία απασχόληση του προσωπικού. ιι)Αι παρατηρήσεις. ε)Κάτω αριστερά την υπογραφήν του ιδιοκτήτου ή του εκπροσώπου της επιχειρήσεως και δεξιά την υπογραφήν του οδηγού και του βοηθού. 2.Οι κύριοι των αυτοκινήτων ή οι Διευθυνταί των επιχειρήσεων ή οι εξουσιοδοτούμενοι υπάλληλοι, υποχρεούνται να παραδίδουν, επί αποδείξει, εις τον οδηγόν, το Βιβλίον Δρομολογίων, του οποίου αι σελίδες, προηγουμένως, αριθμούνται ανά δύο (διπλούν), αι δε εγγραφαί επί αυτών αποτυπούνται δια χημικού χάρτου (καρμπόν). Εν αντίτυπον του Ημερησίου Δελτίου Δρομολογίων παραλαμβάνει ο οδηγός, το δε έτερον φυλάσσεται επιμελώς υπό του  κυρίου του αυτοκινήτου επί διετίαν από της τελευταίας εγγραφής και τίθεται εις την διάθεσιν των ενεργούντων τον έλεγχον, αρμοδίων οργάνων. 3.Το Βιβλίον Δρομολογίων φυλάσσεται εντός του αυτοκινήτου υπό του οδηγού, όστις υποχρεούται να έχη πάντοτε πρόχειρον και επιδεικνύη τούτο εις τα ως άνω όργανα. 4.Προ πάσης εκκινήσεως εξ οιασδήποτε αφετηρίας δι’ εκτέλεσιν δρομολογίου ή οιασδήποτε μεταβάσεως εις τον τόπον του προορισμού ή επιστροφής εκ τούτου, ο οδηγός του αυτοκινήτου υποχρεούται να σημειοί ευκρινώς και με ακρίβειαν εις το Βιβλίον Δρομολογίων και εις την οικείαν στήλην, την ώραν εκκινήσεως, την ώραν αφίξεως, το είδος φορτίου, τον τόπον προορισμού και λοιπά στοιχεία. 5.Οι κύριοι ή οι διευθυνταί των επιχειρήσεων ή οι προς τούτο εξουσιοδοτημένοι υπάλληλοι ευθύνονται δια την προμήθειαν και παράδοσιν, επί αποδείξει, του βιβλίου Δρομολογίων εις τον οδηγόν ως και δια την διαφύλαξιν των αντιτύπων του βιβλίου Δρομολογίων επί διετίαν. Ο οδηγός του αυτοκινήτου ευθύνεται δια την τήρησιν και συμπλήρωσιν τούτου συμφώνως προς τας διατάξεις της παρούσης. 6.Από της ενάρξεως ισχύος της παρούσης καταργείται: 1) η υπ’ αριθ. 54644/12114/1959 απόφασις Υπουργού Εργασίας «περί καθορισμού στοιχείων Βιβλίου Δρομολογίων Προσωπικού φορτηγών αυτοκινήτων Β΄ και Γ΄ κατηγορίας» 2) η υπ’ αριθ. 54644/12114/1960 Απόφασις Υπουργού Εργασίας «περί τρόπου τηρήσεως Βιβλίου Δρομολογίων φορτηγών αυτοκινήτων των Εταιρειών Κοινής Ωφελείας» 3) η υπ’ αριθ. 62561/13514/1960 Απόφαση Υπουργού Εργασίας «περί καθορισμού στοιχείων βιβλίου Δρομολογίων προσωπικού φορτηγών αυτοκινήτων Α΄ κατηγορίας» και 4) η υπ’ αριθ. 3521/96/1974 Απόφαση Υπουργού Απασχολήσεως «περί του Βιβλίου Δρομολογίων των φορτηγών αυτοκινήτων Α΄, Β΄ και Γ΄ κατηγορίας». Δεν θίγονται αι διατάξεις της υπ’ αριθ. 35778/1970 Αποφάσεως Υπουργού Εργασίας «περί συγχωνεύσεως ημερολογίου μεταφοράς και βιβλίου δρομολογίων φορτηγών αυτοκινήτων Α΄ Κατηγορίας εις α χρησιμοποιούνται ως οδηγοί οι ιδιοκτήται αυτοκινήτων». 7.Η παρούσα, της οποίας η ισχύς άρχεται από 1.1.1981, δημοσιευθήτω δια της Εφημερίδος της Κυβερνήσεως. (Μετά τη σελ. 254,29)Σελ. 254,31 Τεύχος Δ101-Σελ. 103 Ώρες εργασίας προσωπικού αυτοκινήτων 15.Ι.δ.19 372 